
1.3. Pašreizējā situācija, problēmas un risinājumi
	Priekšlikums
Tieslietu ministrijā ir izskatīts Valsts kancelejas sagatavotais Ministru kabineta rīkojuma projekts “Grozījums Ministru kabineta 2023. gada 4. jūlija rīkojumā Nr.404 “Par konceptuālo ziņojumu “Par vienotā pakalpojumu centra izveidi valsts pārvaldē””” (turpmāk – projekts) un par to izsakām šādu priekšlikumu.
Vēršam uzmanību, ka Ministru kabineta 2023. gada 27. jūnija sēdes protokolā (prot. Nr.34  56.§) vai Ministru kabineta 2023. gada 4. jūlija rīkojumā Nr.404 “Par konceptuālo ziņojumu “Par vienotā pakalpojumu centra izveidi valsts pārvaldē”” (turpmāk – rīkojums) precīzi netiek norādīts par Vienotā pakalpojumu centra izveides paātrinātu ieviešanu atbilstoši konceptuālā ziņojuma 6. nodaļā iekļautajai ceļa kartei (ātrais scenārijs), bet Ministru kabineta 2023. gada 27. jūnija sēdes protokolā (prot. Nr.34  56.§ 2. punkts) tiek paredzēts uzdevums Valsts kancelejai precizēt rīkojuma projekta 4. punktu, kurā paredzēt uzdevumu ministrijām un to padotības iestādēm izmantot pakalpojumu centra pakalpojumus un pievienoties pakalpojumu centram grāmatvedības uzskaites un centralizētas grāmatvedības un personāla lietvedības, budžeta plānošanas un finanšu vadības risinājumu platformas pakalpojuma saņemšanai atbilstoši saskaņotajam resoru pievienošanās plānam, un sagatavot rīkojuma projektu parakstīšanai. Attiecīgi arī rīkojuma 4. punkts ir precizēts. Ievērojot minēto, projekta anotācijā piedāvājam sniegt izvērstu skaidrojumu par konceptuālā ziņojuma 6. nodaļā iekļautās ceļa kartes un rīkojuma 4. punktā paredzētā resoru pievienošanās plāna savstarpējo atbilstību minētajā Ministru kabineta sēdē nolemtajam.

